Document ID: /roh_data/filtered/fineweb-2-filterrobots_roh.jsonl.gz/34179

Tar l'attatga è la schurnalista Véronique Robert da la Svizra vegnida blessada e lura morta pli tard en consequenza da las blessuras, quai rapporta in emettur da televisiun franzos.
Véronique Robert ha lavurà vid ina reportascha per «Envoyé Spécial» da l'emettur. Tar l'attatga èn era mort il schurnalist franzos Stephan Villeneuve ed il reporter curd Bachtijar Addad. In ulteriur schurnalist da la Frantscha è vegnì blessà.
La schurnalista è vegnida operada e la notg da gievgia sin venderdi transportada en in spital datier da Paris. Quai tenor infurmaziuns da France Télévision. La schurnalista da 54 onns ha era lavurà per Paris Match.
Condolaziuns
Didier Burkhalter, minister da l’exteriur, ha condolà a la famiglia en malencurada. El haja cun tristezza udì da la mort da Véronique Robert.
La lavur da reporters da guerra saja là spezialmain greva, dentant era curaschusa e necessaria, per che la publicitad vegnì en tals cas infurmada davart la realitad dal lieu.
RR novitads 15:00